《遂宁喻生画鹿甚精介同官梁知丞谒余因令作八》
宋代·程公许

生不逮治古，郊薮观凤麟。
颇爱麋鹿性，似是我辈人。
食苹咏周雅，祝纲衣汤仁幸不主八卦，
非关十二辰。无魂休我欺，
掇皮详皆真。佳哉喻生笔，
能与元吉伦。雅要簿书堆，
坐有涧壑春。适意自起卧，
匿树如徼巡。便思投手板，
长啸岸白纶。藉尔为我驾，
仙会陪未陈。人生几舜华，
洞天自灵椿。谨护此画本，
勿遣侵俗尘。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。